આ વીડિયો વડાપ્રધાન મોદીની ફ્રાન્સ મુલાકાત અગાઉ ૧૭ દિવસ પહેલાનો હોવાનું જણાવાઈ રહ્યું છે. આ મુલાકાતમાં ડિલ પર હસ્તાક્ષર થયા હતા પણ એચએએલને ડિલમાં સ્થાન મળ્યું નથી. આ વીડિયો ૨૫ માર્ચ, ૨૦૧૫નો છે. આ કાર્યક્રમમાં રફાલ બનાવતી કંપની દ’સૉના સીઈઓ એરિક ટ્રેપિયરે હિન્દુસ્તાન એરોનોટિક્સ લિમિટેડના ચેરમેનની હાજરીમાં આશા વ્યક્ત કરી હતી કે ટૂંકમાં જ દ’સૉ અને એચએએલના કરાર પર મહોર લાગી જશે. પરંતુ હવે એચએએલનું સ્થાન અનિલ અંબાણીની કંપનીને મળ્યું છે. જેના કારણે વિરોધ પક્ષો દ્વારા વિરોધ થઈ રહ્યો છે અને રફાલ સોદામાં ભ્રષ્ટાચાર થયાના આરોપો લગાવાઈ રહ્યા છે.